|  |  |
| --- | --- |
| Blue text on a white background  Description automatically generated |  |

**ประเทศไทย: ผู้เชี่ยวชาญสหประชาชาติเรียกร้องความจริงและความยุติธรรมหลังทนายสมชายถูกกระทำให้สูญหายร่วม 20 ปี**

นครเจนีวา (11 มีนาคม 2567) – กลุ่มผู้เชี่ยวชาญสหประชาชาติ\* กล่าววันนี้ว่า ประเทศไทยต้องเปิดเผยชะตากรรมและถิ่นที่อยู่ของคุณสมชาย นีละไพจิตร ทนายความสิทธิมนุษยชนซึ่งถูกกระทำให้สูญหายเมื่อ 20 ปีก่อน

“เจ้าหน้าที่ไทยต้องปฏิบัติตามพันธกรณีระหว่างประเทศของประเทศไทย สอบสวนอาชญากรรมที่เกิดขึ้น และนำผู้กระทำผิดที่ทำให้คุณสมชายสูญหายมารับผิดทางอาญา” กลุ่มผู้เชี่ยวชาญสหประชาชาติกล่าว

มีการสันนิษฐานว่าคุณสมชาย นีละไพจิตร นักปกป้องสิทธิมนุษยชนและสมาชิกอาวุโสของสมาคมทนายความสองแห่งในประเทศไทย ถูกกระทำให้สูญหายไปเมื่อวันที่ 12 มีนาคม 2547 โดยเชื่อว่าสาเหตุการหายตัวไปของเขามีความเกี่ยวข้องกับการทำงานในฐานะทนายความเพื่อปกป้องสิทธิของชาวมุสลิมซึ่งถือเป็นชนกลุ่มน้อยอาศัยอยู่ทางภาคใต้ของประเทศไทย จนถึงปัจจุบันยังไม่มีผู้ใดถูกดำเนินคดีเพื่อรับผิดชอบต่อการกระทำให้คุณสมชายสูญหาย

“คดีดังกล่าวเป็นตัวอย่างให้เห็นอย่างประจักษ์ชัดถึงผลกระทบอันร้ายแรงและยาวนานของการกระทำให้สูญหายต่อสมาชิกครอบครัวของผู้เสียหาย นับเป็นการละเมิดสิทธิในการรับรู้ความจริงและการได้รับความยุติธรรมที่ญาติของผู้เสียหายพึงมีทุกประการ” กลุ่มผู้เชี่ยวชาญกล่าว

คุณอังคณา นีละไพจิตร ภรรยาของคุณสมชายและบุตรทั้งห้าคนต่างมีชีวิตอยู่กับความเจ็บปวดรวดร้าว หลังจากที่คุณสมชายถูกกระทำให้สูญหาย อีกทั้งยังต้องเผชิญกับความไม่รู้ถึงชะตากรรมและถิ่นที่อยู่ของเขา

“คุณอังคณา นีละไพจิตรไม่สยบยอมต่อความสิ้นหวังหลังจากสามีถูกกระทำให้สูญหาย และได้พยายามเสาะแสวงหาความจริงและความยุติธรรมอย่างไม่หยุดยั้งในฐานะนักปกป้องสิทธิมนุษยชนตลอดระยะเวลา 20 ปีที่ผ่านมา” กลุ่มผู้เชี่ยวชาญกล่าว

ทั้งนี้ คุณอังคณา นีละไพจิตร ประกอบอาชีพพยาบาลโดยไม่มีประสบการณ์หรือได้รับการอบรมทางกฎหมายหรือกระบวนการยุติธรรมมาก่อน

“บ่อยครั้งผู้หญิงมักเป็นแนวหน้าของการต่อสู้เพื่อยุติการกระทำให้บุคคลสูญหาย ทั้งตั้งองค์กรและสมาคมเพื่อตามหาคนที่พวกเขารัก เอาชนะอุปสรรคนานับประการ ก้าวข้ามการเหมารวมทั้งหลาย อีกทั้งขจัดลำดับชั้นทางเพศ” กลุ่มผู้เชี่ยวชาญกล่าว

“คุณอังคณา เป็นผู้จุดประกายสิทธิในการรับรู้ความจริงและยังเป็นผู้สร้างแรงบันดาลใจ” กลุ่มผู้เชี่ยวชาญกล่าวเพิ่มเติม

เมื่อปี 2548 คุณอังคณา นีละไพจิตรได้รายงานคดีการสูญหายของสามีต่อ[คณะทำงานแห่งสหประชาชาติว่าด้วยการกระทำให้บุคคลสูญหายโดยบังคับหรือไม่สมัครใจ (The United Nations Working Group on Enforced or Involuntary Disappearances)](https://www.ohchr.org/en/special-procedures/wg-disappearances/reporting-disappearance-working-group) และคดีดังกล่าวยังคงค้างอยู่ในการดูแลของคณะทำงานฯ คุณอังคณาเผชิญทั้ง[การข่มขู่และการตอบโต้กลับ (reprisals)](https://spcommreports.ohchr.org/TMResultsBase/DownLoadPublicCommunicationFile?gId=21270) จากความพยายามในการรับรู้ชะตากรรมและถิ่นที่อยู่ของสามี และเรียกร้องความยุติธรรม แต่กลับไม่ยอมแพ้เพื่อให้ได้ทราบข้อเท็จจริงดังกล่าวทั้งของสามี และผู้เสียหายอีกหลายพันคนในประเทศไทยและทั่วโลก การข่มขู่และการตอบโต้กลับที่คุณอังคณาพบเจอและความจำเป็นที่เธอต้องได้รับการคุ้มครองเป็นประเด็นที่ผู้รายงานพิเศษของสหประชาชาติ ( UN Special Procedures) ได้หยิบยกขึ้นต่อทางการไทยในปี [2554](https://spcommreports.ohchr.org/TMResultsBase/DownLoadPublicCommunicationFile?gId=21270) [2557](https://spcommreports.ohchr.org/TMResultsBase/DownLoadPublicCommunicationFile?gId=21237) และ [2566](https://spcommreports.ohchr.org/TMResultsBase/DownLoadPublicCommunicationFile?gId=28290)

ในปี 2565 คุณอังคณา นีละไพจิตรเป็นผู้หญิงเอเชียคนแรกที่ได้เป็นสมาชิกของคณะทำงานแห่งสหประชาชาติว่าด้วยการกระทำให้บุคคลสูญหายโดยบังคับหรือไม่สมัครใจ “การปฏิบัติหน้าที่ในคณะทำงานฯ ของคุณอังคณามีความหมายอย่างที่สุดต่อญาติของผู้สูญหายทั่วโลก และสื่อถึงความหมายอันทรงพลังของการยืนหยัดขึ้นอีกครั้ง (resilience) และความหวัง” กลุ่มเชี่ยวชาญกล่าว

“ยี่สิบปีผ่านไป ความจริง ความยุติธรรมและการเยียวยาในคดีการกระทำให้คุณสมชาย นีละไพจิตรสูญหายสามารถเกิดขึ้นได้ และต้องเกิดขึ้นโดยไม่ล่าช้าอีกต่อไป” กลุ่มผู้เชี่ยวชาญกล่าว

จบ

***กลุ่มผู้เชี่ยวชาญประกอบด้วย******Aua Baldé (ประธานและผู้รายงาน), Gabriella Citroni (รองประธาน), Grażyna Baranowska, Ana Lorena Delgadillo Pérez*** [***คณะทำงานว่าด้วยการกระทำให้บุคคลสูญหายโดยบังคับหรือไม่สมัครใจ***](https://www.ohchr.org/en/special-procedures/wg-disappearances)*;* ***Margaret Satterthwaite*** [***ผู้รายงานพิเศษว่าด้วยความเป็นอิสระของผู้พิพากษาและทนายความ***](https://www.ohchr.org/EN/Issues/Judiciary/Pages/SRJudgeslawyersIndex.aspx)*;* ***Mary Lawlor*** [***ผู้รายงานพิเศษว่าด้วยสถานการณ์ของนักปกป้องสิทธิมนุษยชน***](https://www.ohchr.org/EN/Issues/SRHRDefenders/Pages/SRHRDefendersIndex.aspx)***;* *Dorothy Estrada Tanck (ประธาน), Claudia Flores, Ivana Krstić, Haina Lu, และ Laura Nyirinkindi*** [***คณะกรรมการว่าด้วยการเลือกปฏิบัติต่อผู้หญิงและเด็ก***](https://www.ohchr.org/en/special-procedures/wg-women-and-girls)*;* ***Olivier de Frouville (ประธาน), Matar Diop (รองประธาน), Milica Kolakovic-Bojovic (รองประธาน), Horacio Ravenna (รองประธาน), Juan Pablo Albán Alencastro (ผู้รายงาน), Mohammed Ayat, Suela Janina, Fidelis Kanyongolo, Barbara Lochbihler, และ Carmen Rosa Villa Quintana,*** [***คณะกรรมการว่าด้วยการกระทำให้บุคคลสูญหาย***](https://www.ohchr.org/en/treaty-bodies/ced)

*“ผู้รายงานพิเศษ” “ผู้เชี่ยวชาญอิสระ” และ “คณะทำงานของสหประชาชาติ” เป็นส่วนหนึ่งของกลไกพิเศษ (Special Procedures) ของคณะมนตรีสิทธิมนุษยชน “ผู้รายงานพิเศษ” ซึ่งประกอบด้วยผู้เชี่ยวชาญอิสระที่มีจำนวนมากที่สุดในระบบสิทธิมนุษยชนขององค์การสหประชาชาติ เป็นคำเรียกทั่วไปของกลไกอิสระที่ทำหน้าที่ค้นหาความจริงและติดตามข้อเท็จจริงเกี่ยวกับประเทศใดประเทศหนึ่งโดยตรงหรือประเด็นใดประเด็นหนึ่งทั่วโลก ผู้เชี่ยวชาญซึ่งเป็นผู้รายงานพิเศษนี้ทำงานด้วยความสมัครใจ พวกเขาไม่ใช่เจ้าหน้าที่ขององค์การสหประชาชาติและไม่ได้รับเงินเดือนจากการทำงานในฐานะผู้รายงานพิเศษ พวกเขาทำงานเป็นอิสระจากรัฐบาลหรือหน่วยงานใด และทำงานในฐานะปัจเจกบุคคล*

[*คณะกรรมการแห่งสหประชาชาติว่าด้วยการกระทำให้บุคคลสูญหาย*](https://www.ohchr.org/en/treaty-bodies/ced) *มีหน้าที่ติดตามรัฐภาคีในการทำตามพันธกรณีที่มีต่อ*[*อนุสัญญาระหว่างประเทศว่าด้วยการคุ้มครองบุคคลทุกคนจากการหายสาบสูญโดยถูกบังคับ*](https://www.ohchr.org/en/instruments-mechanisms/instruments/international-convention-protection-all-persons-enforced) *ปัจจุบันมี*[*รัฐภาคี 72 ประเทศ*](https://treaties.un.org/Pages/ViewDetails.aspx?src=TREATY&mtdsg_no=IV-16&chapter=4&clang=_en) *คณะกรรมการฯ มี*[*สมาชิก 10 คน*](https://www.ohchr.org/en/treaty-bodies/ced/membership)*ซึ่งเป็นผู้เชี่ยวชาญอิสระด้านสิทธิมนุษยชนจากทั่วโลก ทำงานในฐานะปัจเจกบุคคลและไม่ได้เป็นตัวแทนของรัฐภาคี*

*ท่านสามารถดูวิดีโอเพื่อเรียนรู้*[*ประวัติของคณะทำงานฯ*](https://eur02.safelinks.protection.outlook.com/?url=https%3A%2F%2Fvimeo.com%2Fshowcase%2F6609050%2Fvideo%2F389269013&data=05%7C02%7Ckarine.dupont%40un.org%7C721b8f60c70e45ce8b4a08dc41a1a40e%7C0f9e35db544f4f60bdcc5ea416e6dc70%7C0%7C0%7C638457409937079779%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=GzT4gJhGbb8CUOfrM1Zq456PG08YGAD5%2FpK9ppPwsXI%3D&reserved=0) *และศึกษา*[*วิธีการส่งคดีการสูญหาย*](https://eur02.safelinks.protection.outlook.com/?url=https%3A%2F%2Fvimeo.com%2F359262861%2F6b0b6281da&data=05%7C02%7Ckarine.dupont%40un.org%7C721b8f60c70e45ce8b4a08dc41a1a40e%7C0f9e35db544f4f60bdcc5ea416e6dc70%7C0%7C0%7C638457409937086380%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=q9DMjHcOS2qRI%2F5SNZz65I7k1Pvysw05Ea5s0Euw3dI%3D&reserved=0)*ให้กับคณะทำงานฯ*

*ท่านสามารถอ่านความเห็นทั่วไปของคณะทำงานฯ* [*เรื่องผู้หญิงที่ได้รับผลกระทบจากการกระทำให้บุคคลสูญหาย*](https://eur02.safelinks.protection.outlook.com/?url=https%3A%2F%2Fundocs.org%2FHome%2FMobile%3FFinalSymbol%3DA%252FHRC%252FWGEID%252F98%252F2%26Language%3DE%26DeviceType%3DDesktop%26LangRequested%3DFalse&data=05%7C02%7Ckarine.dupont%40un.org%7C721b8f60c70e45ce8b4a08dc41a1a40e%7C0f9e35db544f4f60bdcc5ea416e6dc70%7C0%7C0%7C638457409937092921%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=ZovkozVDgL2H5Bx5zArptHyp8Y0qWtI%2FVMM4V7Zmyhc%3D&reserved=0) *และ*[*เรื่องเด็กและการกระทำให้สูญหาย*](https://eur02.safelinks.protection.outlook.com/?url=https%3A%2F%2Fundocs.org%2FHome%2FMobile%3FFinalSymbol%3DA%252FHRC%252FWGEID%252F98%252F1%26Language%3DE%26DeviceType%3DDesktop%26LangRequested%3DFalse&data=05%7C02%7Ckarine.dupont%40un.org%7C721b8f60c70e45ce8b4a08dc41a1a40e%7C0f9e35db544f4f60bdcc5ea416e6dc70%7C0%7C0%7C638457409937099515%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=myYWMUQX5BLEkNF3%2BLAcvc7xGOU4%2B5nl23uaUzlzuAQ%3D&reserved=0)

*ท่านสามารถอ่านรายงานของ*[*คณะทำงานฯ ประจำปี 2565*](https://www.ohchr.org/en/documents/thematic-reports/ahrc5422-enforced-or-involuntary-disappearance-report-working-group) *ที่เสนอต่อคณะมนตรีสิทธิมนุษยชน และ*[*เอกสารต่างๆ ที่เกี่ยวข้อง*](https://www.ohchr.org/EN/Issues/Disappearances/Pages/Sessions.aspx)

*หากต้องการข้อมูลเกี่ยวกับคณะทำงานฯ หรือสอบถามเพิ่มเติม โปรดติดต่อ Koat Aleer ทางอีเมล* *koat.aleer@un.org* *หรือ* *hrc-wg-eid@un.org*

*หากต้องการสอบถามเพิ่มเติมเกี่ยวกับผู้เชี่ยวชาญอิสระอื่นๆ ขององค์การสหประชาชาติ โปรดติดต่อ Maya Derouaz (**maya.derouaz@un.org**) หรือ Dharisha Indraguptha (**dharisha.indraguptha@un.org**)*

*ติดตามข่าวสารเกี่ยวกับผู้เชี่ยวชาญอิสระขององค์การสหประชาชาติทางทวิตเตอร์ได้ที่* [*@UN\_SPExperts*](https://eur02.safelinks.protection.outlook.com/?url=https%3A%2F%2Ftwitter.com%2FUN_SPExperts&data=05%7C02%7Ckarine.dupont%40un.org%7C721b8f60c70e45ce8b4a08dc41a1a40e%7C0f9e35db544f4f60bdcc5ea416e6dc70%7C0%7C0%7C638457409937106197%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=h59Ikeen%2F%2FVdVkW65gPaOjejzpHiZgbYMYFXZM5jXnc%3D&reserved=0)